คลอดลูกได้ประมาณ2เดือน5วัน มีประจำเดือนแล้วเมื่อวันที่18หลังประจำเดือนหายก็เริ่มกินยาคุมแบบแผง28เม็ดกินมาได้6เม็ด แล้ววันนี้มีอะไรกับแฟนแล้วแฟนเผลอปล่อยในจะมีโอกาศตั้งครรภ์อีกไหมคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากมารดาให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใด โดยส่วนใหญ่จะนานกว่า 20 สัปดาห์ บางรายอาจนานเป็นปีได้อย่างไรก็ตาม หากประจำเดือนได้มาแล้วในวันที่ 18 ส.ค.ที่ผ่านมา แสดงว่าการทำงานของรังไข่และการตกไข่ได้กลับมาเป็นปกติแล้ว ดังนั้น หากมีเพศสัมพันธ์ โอกาสที่จะตั้งครรภ์ย่อมมีได้ส่วนยาคุมกำเนิดนั้น หากได้ทานภายในไม่เกิน 5 วันนับจากวันแรกที่ประจำเดือนมา ยาคุมก็จะสามารถออกฤทธิ์ในการป้องกันการตั้งครรภ์ได้ทันทีค่ะ แต่หากได้เริ่มทานเมื่อเลย 5 วันนับจากที่มีประจำเดือนมาไปแล้ว ยาจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 6 เม็ด โอกาสที่จะตั้งครรภ์ก็อาจมีได้ค่ะ